
פרוטוקול מס' 88
מישיבת ועדת הפנים ואיכות הסביבה
יום שני, כ"ב בחשוון התשס"ד (17.11.2003), שעה 12:00



סדר היום:
בקשה לפיצול סעיף 30 (הארכת מועד לבקשת מימון - הוראת שעה) להצעת חוק הרשויות המקומיות (תיקון מס' 25 והוראת שעה), התשס"ד-2003.




נכחו:

חברי הוועדה:	יורי שטרן - היו"ר
	ואסל טאהא



מוזמנים:	יחזקאל לביא - משרד הפנים




יועצת משפטית:	מירי פרנקל-שור

מנהלת הוועדה:	יפה שפירא

קצרנית:	ימימה פרלס


בקשה לפיצול סעיף 30 (הארכת מועד לבקשת מימון - הוראת שעה) להצעת חוק הרשויות המקומיות (תיקון מס' 25 והוראת שעה), התשס"ד-2003


היו"ר יורי שטרן:

	אני פותח את הישיבה. אנחנו דנים בתיקון לחוק הרשויות המקומיות (מימון בחירות). בישיבה שהיתה בשבוע שעבר הוחלט לפצל את החוק על מנת להפריד בין הסעיפים שהם סעיפים להפעלה מיידית.

מירי פרנקל-שור:

	דנו בחלק המפוצל. חלק אחד עבר פה בפגרה.

היו"ר יורי שטרן:

	 את מה שנשאר, אנחנו רוצים לפצל שוב.

ואסל טאהא:

	 פיצול על פיצול.

היו"ר יורי שטרן:

	 ההפרדה היא לפי הדחוף והדחוף פחות. הדברים שקשורים למימון הבחירות שעברו כעת, באמת יש לו דחיפות. אני מבקשים לתת לרשימות שלא הגישו בקשת מימון לעשות את זה תוך 45 יום, וזה דבר דחו. אשר לשאר הסעיפים, אני הבנתי שהיועצים המשפטיים של משרד הפנים והמפקח הארצי על הבחירות הגיעו למסקנה שהם כבדים מדי.

יחזקאל לביא:

	הם חייבים ניסוח מחדש. 

היו"ר יורי שטרן:

	 הסעיפים האלה כבדים מכדי לעשות את זה בחיפזון, ואין גם סיבה לעשות את זה בריצה כזאת. אני מבקשת מהיועצת המשפטית של הוועדה להסביר את הפיצול הזה.

מירי פרנקל-שור:

	אני רוצה להוסיף לדביר היושב ראש, שהחלק שאותו אנחנו לא מפצלים ונשאר בוועדה - נמתין עד שהממשלה תגיש הצעת חוק להסדיר ולעגן בהוראת קבע את החלק שעבר בהוראת שעה, ואנחנו נאחד את שתי הצעות החוק ונגיש הצעת חוק מסודרת, כי הדברים שזורים זה בזה. לכן אנחנו דורשים את הפיצול לפי סעיף 121 לתקנון.

	אסביר את התהליך. אנחנו מבקשים היום פיצול, אנחנו את זה להצבעה בפני הכנסת שתאשר את הפיצול. מחר נתכנס לאשר את אותו סעיף בקריאה שנייה ושלישית.

ואסל טאהא:

	 אנחנו רוצים לגמור את זה, כדי לשלם לרשימות.


היו"ר יורי שטרן:

	 אנחנו מבקשים לפצל את סעיף 30 להצעת החוק הממשלתית.

	מי בעד פיצול הצעת החוק כפי שהוסבר היום, להוציא ממנו את סעיף 30, ולאשר את זה להמשך הדיון לקריאה שנייה ושלישית?

הצבעה

בעד ההצעה - 2
נגד - אין
נמנעים - אין
ההצעה לפצל את סעיף 30 להצעת חוק הרשויות המקומיות (תיקון מס' 15 והוראת שעה), התשס"ד-2003, נתקבלה.

יורי שטרן:

	 ההצעה התקבלה פה אחד. פיצלנו את הצעת החוק והוצאנו ממנה את סעיף 30.

	תודה רבה, הישיבה נעולה.


הישיבה ננעלה בשעה 12:05.






